સાત દેશોના બિમસ્ટેક જૂથમાં ભારત, નેપાળ, બાંગ્લાદેશ, ભૂટાન, શ્રીલંકા, મ્યાનમાર અને થાઈલેન્ડ શામેલ છે. વિદેશ મંત્રાલય તરફથી આ સમિટ વિશે કહેવામાં આવ્યુ છે કે આ તમામ સભ્ય દેશો માટે આ સમિટ ઘણી મહત્વપૂર્ણ છે. ગોવામાં 2016 માં થયેલી બેઠકમાં આતંકવાદ મહત્વનો મુદ્દો હતો. આ વખતે આતંકવાદ સહિત આતંકવાદી સંગઠનોના નેટવર્કને કેવી રીતે ખતમ કરવામાં આવે તેના પર ચર્ચા થશે. વિદેશ મંત્રાલય તરફથી કહેવામાં આવ્યુ છે કે આતંકને શરણ આપનારા દેશોની જવાબદારી નક્કી કરવા સાથે તેમની સામે કઠોર કાર્યવાહીની જરૂર છે.